Модификациите започват преди самото производство. От битката при Курск се правят важни изводи относно защитимостта на танковете срещу пехота. Това води до смяната на картечницата MG42, разположена в отвор на челната броня (което ограничава ъгъла ѝ на стрелба), с MG34 разположена на кръгъл лафет. Броят на снарядите е увеличен от 50 на 60 и екипажът е намален от 6 на 5 души: командир, мерач, механик водач, радист и пълнач (премахнат е другият пълнач).